## Pravilnik o izmjenama i dopunama Pravilnika o utvrđivanju mreže i kriterija o dostatnom broju stanica za tehnički pregled vozila

### NN 105/2001 (28.11.2001.), Pravilnik o izmjenama i dopunama Pravilnika o utvrđivanju mreže i kriterija o dostatnom broju stanica za tehnički pregled vozila

# CENTAR ZA VOZILA HRVATSKE d.d. i HRVATSKI AUTOKLUB

1737

Na teme­lju članka
280. stavka 3. Zakona o sigurnosti prometa na cestama (»Narodne novine«, broj
59/96), te Rješe­nja Ministarstva unutar­njih poslova Republike Hrvatske broj:
511-01-72-7693/7-93 od 5. kolovoza 1993., Nadzorni odbor Centra za vozila
Hrvatske d.d. na sjednici održanoj 12. 11. 2001. godine i Upravni odbor
Hrvatskog autokluba na sjednici održanoj 23. 11. 2001. godine (u da­lj­njem
tekstu: stručna organizacija), donijeli su

## PRAVILNIK

### O IZMJENAMA I DOPUNAMA PRAVILNIKA O UTVRĐIVANJU MREŽE I KRITERIJA O DOSTATNOM BROJU STANICA ZA TEHNIČKI PREGLED VOZILA

Članak 1.

U članku 3.
Pravilnika o utvrđiva­nju mreže i kriterija o dostatnom broju stanica za
tehnički pre­gled vozila (u da­lj­njem tekstu: Pravilnik) u prvoj rečenici
umjesto riječi »Stanice« upisuje se riječ »Stanica«, a umjesto riječi »mogu«
upisuje se riječ »može«.

U članku 3.
Pravilnika u stavku 1. briše se točka 4., a točke 5. i 6. postaju točke 4. i 5.
toga stavka.

Članak 2.

U članku 3.
Pravilnika umjesto dosadaš­nje točke 6. u stavku 1. upisuje se tekst koji
glasi:

5. u mjestu ili u
gradu u kojem postoji više od dvije stanice za tehnički pre­gled vozila, ako je
prosječan broj tehničkih pre­gleda kod ukupnog broja svih stanica u tom mjestu
ili gradu veći od 20.000 tehničkih pre­gleda godiš­nje po jednoj tehnološkoj
liniji.

Članak 3.

U članku 3.
Pravilnika u stavku 2. brišu se riječi »Garešnica, Dugo Selo, Benkovac, Biograd
n/M, Samobor (ili Sveta Nede­lja) i »Do­nja Stubica (ili Oroslav­je).

U članku 3.
Pravilnika u stavku 3. umjesto riječi »do 3« upisuju se riječi »i 2«.

Članak 4.

Iza članka 3.
Pravilnika o utvrđiva­nju mreže i kriterija o dostatnom broju stanica za
tehnički pre­gled vozila (u da­lj­njem tekstu: Pravilnik) upisuje se novi
članak 3.a. koji glasi:

»Stručna organizacija godiš­nje izrađuje analizu u
svrhu utvrđiva­nja potrebe za izgrad­njom novih stanica za tehnički pre­gled
vozila u Republici Hrvatskoj, na osnovi kriterija o dostatnom broju stanica za
tehnički pre­gled vozila iz ovog Pravilnika. O utvrđenim potrebama za izgrad­njom
novih stanica za tehnički pre­gled vozila stručna će organizacija zatražiti miš­lje­nje
Ministarstva unutar­njih poslova. Ako se Ministarstvo ne očituje u roku od 30
dana od dana dostave podataka o utvrđenim potrebama za izgrad­njom novih
stanica, smatra se da je suglasno s utvrđenim potrebama.

Na teme­lju utvrđenih potreba za izgrad­njom novih
stanica za tehnički pre­gled vozila iz stavka 1. ovog članka stručna organizacija
najma­nje jednom godiš­nje raspisuje javni natječaj za prijavu subjekata
zainteresiranih za izgrad­nju stanice za tehnički pre­gled na određenoj
lokaciji, pri čemu samim natječajem definira uvjete za sve zainteresirane
subjekte za izgrad­nju stanice.

Po provedenom javnom
natječaju iz stavka 2. ovog članka stručna organizacija obav­lja izbor subjekta
koji će na određenoj lokaciji izgraditi stanicu za tehnički pre­gled vozila. Na
teme­lju ishoda javnog natječaja stručna organizacija daje suglasnost subjektu
izabranom po javnom natječaju za izgrad­nju stanice za tehnički pre­gled vozila
na lokaciji istaknutoj javnim natječajem«.

Članak 5.

Iza članka 3.
Pravilnika upisuje se novi članak 3.b) koji glasi:

»Novu stanicu za
tehnički pre­gled vozila u istom mjestu ili gradu nije ovlašten otvoriti onaj
vlasnik ili povezano društvo koji već u tom mjestu ili gradu ima u vlasništvu u
cijelosti ili djelomice najma­nje dvije stanice za tehnički pre­gled vozila.
Ovo pravilo vrijedi za takvog vlasnika ili povezano društvo i kada je u pita­nju
izgrad­nja novih stanica za tehnički pre­gled na uda­ljenosti unutar 15 km od
mjesta ili grada gdje vlasnik ili povezano društvo ima najma­nje dvije stanice
za tehnički pre­gled vozila.

Pod pojmom »povezano
društvo« u smislu prethodnog stav­ka ovog članka, a i u kontekstu cjelokupnog
Pravilnika, razumijeva se povezano društvo kako ga definira Zakon o trgovačkim
društvima, ali i svaki drugi oblik poveziva­nja pri ulaga­nju kapitala u izgrad­nju
stanica za tehnički pre­gled vozila (uk­ljučujući i naknadno stjeca­nje prava
vlasništva nad stanicom kup­njom ili na drugi način), a bez obzira na
statusnopravni položaj ulagača (udruge i sl.), ako takav ulagač ima u
vlasništvu u cijelosti ili djelomice najma­nje dvije stanice za tehnički pre­gled
vozila sukladno prethodnom stavku ovog članka«.

Članak 6.

Odredbe članka 2. i
4. ovog Pravilnika ne odnose se na objekte stanica za tehnički pre­gled vozila
čiju je izgrad­nju prije stupa­nja na snagu ovog Pravilnika, sukladno odredbama
teme­lj­nog Pravilnika broj 8584 odnosno I/1, Broj: 2273-1/98 od 18. prosinca
1998. godine (objav­ljenog u »Narodnim novinama« broj: 166/98) započela stručna
organizacija odnosno pravna ili fizička osoba koja je u tom razdob­lju zak­ljučila
ugovor sa stručnom organizacijom.

Članak 7.

Ovaj Pravilnik stupa
na snagu i primje­njuje se osmog dana od objave u »Narodnim novinama«.

          I/1,
Broj: 2299-1/2001.                                       Broj:
8269

          Zagreb, 12. studenoga 2001.                                Zagreb,
23. studenoga 2001.

          Centar
za vozila Hrvatske d.d.                              Hrvatski
autoklub

          Predsjednik
Nadzornog odbora                            Predsjednik

**Ivan Babovac, dipl. ing.,** v. r.                             **dr. sc. Antun Vujić,** v. r.

Pravilnik, NN 105/2001-1737